Four (albom)

Four − ingliz-irland guruhi One Directionning toʻrtinchi studiya albumi boʻlib, 2014-yil 17-noyabrda Columbia Records va Syco music bilan hamkorlikda chiqarilgan. Albom oʻz ichiga „Steal My Girl“ va „Night changes“ singlilarini ham olgan. Albom One Directionning aʼzosi Zayn Malik bilan birga chiqarilgan soʻnggi albom boʻldi, u 2015-yil 25-mart kuni guruhdan ketishini eʼlon qilgan.

Albomni musiqiy tanqidchilar ijobiy tarzda kutib oldi. U chiqarilganidan soʻng Buyuk Britaniya, Avstraliya va AQSh kabi 18 mamlakat chartlarida birinchi oʻrinni egalladi. Ushbu albom orqali One Direction dastlabki toʻrtta albomining barchasi AQSh chartlarida birinchi oʻrinni egallagan guruhga aylandi. Xalqaro fonografik sanoat federatsiyasi (IFPI) maʼlumotlariga koʻra, Four 2014-yilning eng yaxshi sotilgan oltinchi albomi boʻlib, butun dunyo boʻylab 3,2 million nusxada sotilgan.

 Yaratilish tarixi 
2014-yil 27-aprel kuni One Direction toʻrtinchi studiya albomi ustida ishlayotgani maʼlum qilindi. Louis Tomlinson va Liam Payne albumning aksariyat qismini qoʻshiqnavislar Julian Bunetta, Jon Rayan va Jamie Scott bilan hamkorlikda yaratgan.

Albumning nomi va ustki qoplama rasmi 8-sentabr kuni One Directionning rasmiy veb-saytida eʼlon qilinadi va shu bilan birga „Fireproof“ qoʻshigʻini 24 soat davomida bepul yuklab olish imkoniyati ham mavjud boʻlgan. "Fireproof" Payne va Tomlinson tomonidan Jon Rayan, Jamie Scott va Julian Bunetta bilan birgalikda yoziladi, shuningdek, ular „Story of My Life“ singlini yozishda ham hamkorlikda boʻlishgan. 24 soat davomida qoʻshiq jami hiosbda 1,1 million nusxada yuklab olindi. Qoʻshiq 22-sentyabr kuni guruhning Vevodagi akkauntiga ham joylandi.

Simon Cowell bilan intervyuda, albomdan joy olgan qoʻshilardan birining nomi „18“ ekanligi maʼlum boʻladi. Qoʻshiqni Ed Sheeran yozgan boʻlib, u shuningdek guruh uchun „Little Things“ va „Moments“ qoʻshiqlarining matnini ham yaratgan edi.

Albumdagi qoʻshiqlar chiqarilishidan ikki hafta oldin maʼlum boʻla boshlagan.

 Turlar 
 On the Road Again Tour haqida Avstraliyadagi nonushta vaqtida namoyish etiladigan „Today“ shousida eʼlon qilindi. Keyinchalik guruh Osiyo va Afrikada turlar oʻtkazishini eʼlon qildi. 2014-yil 24-oktyabr kuni One Direction rasmiy sayti Yevropa, AQSh va Kanada boʻylab oʻtkaziladigan bir nechta tur sanalarini eʼlon qildi.

Tur 2015-yil 7-fevral kuni Avstraliyaning Sidney shahrida boshlanib va 2015-yil 31-oktyabr kuni Angliyaning Sheffield shahrida yakunlandi. 2015-yil 19-mart kuni guruh aʼzosi Zayn Malik stress tufayli turning keyingi kunlarida ishtirok etmasligini eʼlon qildi. Oradan olti kun oʻtib Malik rasman guruhdagi faoliyatini yakunlashini maʼlum qildi. Tur 80ta shoudan iborat boʻlib, 2,3 milliondan ortiq chipta sotilgan holda jami hisobda 208 million dollar daromad olib keladi.

 Singllar 
"Steal My Girl" singli 2014-yilning 29-sentyabr kuni butun dunyo boʻylab va 19-oktyabrda esa Buyuk Britaniyada albomning birinchi singli sifatida chiqarildi. 14-noyabr kuni namoyish etilgan „Night Changes“ esa albomning ikkinchi singli boʻldi.

 Tijoriy natijalar 
12-noyabr kuni chiqarilgan album tezda UK Albums Chartning yuqori oʻrinlariga koʻtariladi. Buyuk Britaniyadagi sotuvlar asosida u dastlabki haftada BPI tomonidan oltin va toʻrtinchi haftasida platinum sertifikatlarga sazovor boʻladi.

 Treklist 

 Manbalar 

Turkum:2014-yil albomlari
Turkum:Webarxiv andozasi wayback havolalari
Turkum:One Direction albomlari